NELJANDA KOOSSEISU

OTSUS

Haapsalu,			29. aprill 2005 nr 185

Detailplaneeringu kehtestamine
(Posti tn 34, Haapsalu)

Detailplaneering (Posti tn 34, Haapsalus) algatati Haapsalu Linnavolikogu 30.04.2004 otsusega nr 110. Planeeringu eesmärgiks oli olemasoleva krundi jagamine ühiskondlike hoonete krundiks ja ärikrundiks ja kruntidele vastava ehitusõiguse ja hoonestustingimuste määramine. Nõuete kohaselt kooskõlastatud planeering võeti vastu Haapsalu Linnavalitsuse 22.03.2005 korraldusega nr 213 ja avalik väljapanek toimus ajavahemikul 31.03-13.04.2005. Parandusettepanekuid planeeringu kohta ei esitatud.
Juhindudes Haapsalu põhimääruse § 12 lg 1 p 34, § 62, kohaliku omavalitsuse korralduse seaduse § 6 lg 3 p 1, § 22 lg 1 p 33, § 23, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest, Haapsalu Linnavolikogu otsustab:

1.	Kehtestada Haapsalus asuva Posti tn 34 detailplaneering (Lisa 1).

2.	Linnavolikogu kantseleil:
2.1.	teha otsus teatavaks Haapsalu Linnavalitsuse ehitus- ja arhitektuurigrupile (A. Joost) otsuse koopia üleandmisega allkirja vastu, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu põhijoonisega Maa-ameti Lääne katastribüroole (Ehte tn 9, 90509 Haapsalu).
2.2.	koostöös Haapsalu Linnavalitsuse avalike suhete peaspetsialistiga (L. Ollino) avaldada ühe kuu jooksul peale volikogu otsuse jõustumist teade detailplaneeringu kehtestamise kohta ajalehes Lääne Elu.

3.	Otsus jõustub teatavakstegemisest.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees